Samarqandda taomlar olishga majbur etilgan sayyoh huquqi tiklandi

Samarqandga sayohatga kelgan Toshkent viloyati Qibray tumanida yashovchi Yunusali Ochildiev shahardagi "Sharq" umumiy ovqatlanish shoxobchasida tamaddi qiladi, deb yozadi "Zarafshon" nashri.
Ammo oshxona xodimi undan buyurtma olish jarayonida qo`shimcha tarzda taomlar olishga majbur etilganini ta`kidlaydi.
Bundan norozi bo`lgan Yu.Ochildiev "Ishonch telefoni"mizga qo`ng`iroq  qildi. 
Vaziyat soha mutaxassislari tomonidan o`rganildi va oshxona xodimi Z.Kulieva mijozga noto`g`ri munosabatda bo`lgani sababli xizmat lavozimidan ozod etildi.